
ЕДИННИ ПРАВИЛА
НА РАБОТЕЩИТЕ В УЧИЛИЩЕТО,
СВЪРЗАНИ СЪС СЛУЧАИ НА ТОРМОЗ





Единните училищни правила имат за цел  прилагане на цялостен училищен подход за недопускане на тормоз и прояви на насилие сред учениците и бързо и ефективно справяне с проявленията на такива. Настоящите правила регламентират задълженията на всички служители, свързани със случаите на тормоз. Правилата са разработени от Координационния съвет на базата на: 
 направената оценка и анализирането на проблема, свързан с наличие и прояви на тормоз сред учениците; 
 набраните предложения от страна на ръководството на училището, класовете, учителите, непедагогическия персонал, Ученическия съвет и родителите. 
Правилата се основават на следните принципи: 
 Нетолериране и нетърпимост на тормоза и насилието 
 Ангажираност от страна на всички възрастни в училище
  Стремеж към формиране на училищна общност, култура на социално компетентно поведение от страна на всички участници в училищния живот и взаимно уважение.
  Строги граници, които индикират неприемливото поведение, водещо към прояви на тормоз и насилие и прилагане на съответни мерки при преминаването на тези граници. 

I.Задължения на персонала на училището 
1.Педагогически съвет
 • Приема настоящите правила на свое заседание, като неразделна част от Училищната програма за прилагането на механизъм за противодействие на училищния тормоз между учениците.
 2. Координационен съвет 
• Планира, проследява и координира дейностите за справяне с тормоза на равнище училище
 • Обобщава резултатите от оценката на тормоза в началото и в края на учебната година и запознава заинтересованите страни с обобщените резултати
 • Обсъжда и приема процедурите за докладване, регистриране и проследяване на случаите на тормоз
 • Прави мотивирани предложения до директора с цел подобряване на работата
 • Подпомага класните ръководители с материали и консултации, съдейства за организирането на периодични обучения на учителите по темата за насилието и тормоза.
 3. Психолог 
• Член e на Координационния съвет за противодействие на тормоза в училище;
 • Извършва оценката на тормоза в училище в началото и в края на учебната година и запознават класните ръководители с резултатите на съответния клас;
 • Отговаря за воденето и съхранението на Дневника за регистриране на случаите на тормоз и съпътстващата документация; 
• Участват в екипите за работа по случай. 
4.Класни ръководители
 • Запознават учениците с процедурата за съобщаване на случаи на тормоз;
 • Инициират приемането на правила и ценности на равнище клас, които поставят на видно място в класната стая; 
• В плана на класа планират провеждането на дейности, свързани с формирането у учениците на нагласи и социални умения, недопускащи насилие; 
• За всеки случай на насилие или тормоз попълват протокол, който предават на ресорния педагогически съветник; 
• Участват в работата на екипа, сформиран по конкретен случай на ученик от класа;
 • Информират родителите в началото на всяка учебна година за Училищната програма за противодействие на тормоза, както и за приетите Единни правила за действие в случаи на тормоз сред учениците; 
• Информират родителите при всяка проява на тормоз, в която детето им е участник и за предприетите от училището мерки. 
5. Всички учители 
• Включват темата за насилието и тормоза в учебни единици, при които това е възможно; 
• Поощряват и развиват съвместното учене, както и поведение на сътрудничество и взаимопомощ;
 • Познават и използват установената система за информиране и съобщаване за случаи на тормоз между учениците; 
• Познават и прилагат правилата и последствията, приети от съответния клас и изискват от учениците да ги спазват. 
6. Дежурни учители 
• Стриктно спазват утвърдения от директора график за дежурство;
 • Реагират според утвърдените процедури в ситуации на тормоз по време на дежурството; • Докладват на училищното ръководство за всеки случай на тормоз. 
7. Непедагогически персонал 
• Полагат грижи за предотвратяване на прояви на насилие и тормоз в училищни помещения, за които отговарят; 
• Познават основните принципи на действие в ситуации на тормоз и ги прилагат;
 • Не допускат прояви на тормоз и насилие и съобщават за тях на класен ръководител, помощник-директор, директор.
 8.Ръководство:
 • Ръководството на училището създава необходимите условия и предпоставки за изграждане на позитивен психосоциален климат и конструктивни взаимоотношения в дух на толерантност, сътрудничество и партньорство.
 • Контролира дейностите по превенция на насилието и тормоза и интервенция в случаите на тормоз. 
• Осъществява взаимодействие с извънучилищни институции и организации, имащи отношение към проблема.
 • Насърчава и поощрява просоциалното поведение и добрите взаимоотношения чрез подходящи форми – грамоти, организиране на конкурси, инициативи, форуми, кампании и пр. 9. Родители:
 • Провеждат задълбочени разговори по темата за тормоза и насилието със своите деца.
 • Следят за признаци на упражнен тормоз и насилие над децата си.
 • Незабавно уведомяват училищните власти, ако станат свидетели на прояви на тормоз и насилие. 
• Активно се включват в мероприятията, организирани на ниво клас и на ниво училище във връзка с превенцията на тормоза и насилието. 
• Участват в тематични родителски срещи, форуми и други училищни и извънучилищни дейности. 
• Отправят предложения и при възможност подпомагат ресурсното осигуряване на прилагането на Механизма за противодействие на училищния тормоз.
II. Процедура за информиране и съобщаване на случаи насилие и тормоз сред учениците.
· Дете жертва на тормоз – уведомява класния ръководител устно. Родителят попълва Протокол за съобщаване на насилие/ Приложение № 2 /, в който описва ситуацията.
· Дете, упражнило тормоз – уведомява класния ръководител устно. Родителят попълва Протокол за съобщаване на насилие/ Приложение № 2 /, в който описва ситуацията и изпълнява указанията на УКС за предотвратяване на тормоза
· Деца, които помагат и подкрепят тормоза – уведомява се устно класния ръководител. Родителят попълва Протокол за съобщаване на насилие/ Приложение № 2 /, в който описва ситуацията.
· Дете-наблюдател - уведомява устно класния ръководител. Родителят попълва Протокол за съобщаване на насилие/ Приложение № 2 /, в който описва ситуацията.
Всеки класен ръководител може до договори с учениците си от класа и други форми и начини за съобщаване на случаи на тормоз в класа.
Всеки учител или служител наблюдавал ситуация на насилие между деца е длъжен да информира УКС чрез попълване на формата за протокол

III. Процедури за регистриране, докладване и разглеждане на случаи на тормоз 
1.Всеки учител или служител, станал свидетел на ситуация на тормоз или за която е получил сигнал /от ученик, родители ли друг служител от училището/ е длъжен да се намеси, за да прекрати ситуацията на тормоз. За ученици – жертва на тормоз е създадена форма за подаване на сигнал- Единен регистър на училището. За целта е утвърден “Протокол за отговор на насилие“ – Приложение № 1.Той се предава на председателя на УКС.
2. Действия в случай на инцидент, който поставя в риск и / или уврежда живота и здравето на ученик.
Учителят или служителят действат в следната последователност:
· Извеждат пострадалото дете от опасната зона и оказват първа долекарска помощ
· При непосредствена опасност за живота на пострадалото дете се обаждат на тел: 112
· Уведомяват веднага училищното ръководство и УКС, които уведомяват класния ръководител, който от своя страна уведомява родителите/настойниците на детето.
· Описват ситуацията писмено в протокола за отговор на насилие.
3. Действия при установяване , че дете е жертва на насилие или е в риск от такова.
· Всеки учител или служител на който стане известно, че дете в риск се нуждае от закрила следва незабавно да уведоми класния ръководител, който от своя страна уведомява училищното ръководство и родителите/ настойниците на детето.
· Учителят описва ситуацията писмено в протокола за отговор на насилие.
· След проверка на случая директорът свиква УКС, който подава сигнал до Отдел „Закрила на детето“
4.Действия при установяване, че дете е упражнило тормоз
> Учителят описва ситуацията писмено в Протокол № 1 за отговор на насилие ;
> Ситуацията се регистрира в единния регистър;
> Детето, упражнило тормоз, описва ситуацията в Протокол №2;
> За изясняване на случая от други деца-наблюдатели родителите им описват ситуацията в Протокол №2;
> Класният ръководител уведомява и свиква среща с родителите;
> Свиква се УКС;
> УКС уведомява МКБППМН, Полицията и отдел „Закрила на детето“;
> УКС изготвя индивидуална работна програма с ясно разписани функции и дейности с цел намаляване на агресията у детето.
IV. Мерки при кризисни ситуации
1. Комисията заседава най-малко един-два пъти в учебен срок и обсъжда изпълнението на плана, както и резултати от дейността си.
2. При наличие на писмен или устен сигнал, комисията се събира в рамките на 24 часа.
3. При възникване на кризисната ситуация веднага се уведомява Директора на училището. В рамките на един час се подава сигнал в РУО, Отдел ”Закрила на детето” и полицията (детска педагогическа стая).
4. При възникване на кризисна ситуация или получен сигнал за ученик, жертва или в риск от насилие, комисията съставя индивидуален план за кризисна интервенция.

Настоящите Единни училищни правила за действие при регистриране случаи на тормоз и насилие в училище са изготвени от Координационния съвет за противодействие на тормоза в училище и са приети на заседание на ПС 

